**OSNOVNA ŠKOLA VJEKOSLAVA PARAĆA**

 **S O L I N**

KLASA: 053-02/17-01/05

URBROJ: 2180/01-08-08-17-5

Solin, 12. travnja 2017. godine

**PREDMET: Obavijest o natječaju za ravnatelja/icu škole**

Izvješćujemo Vas da je Školski odbor Osnovne škole Vjekoslava Paraća, Solin, prema raspisanom natječaju za izbor i imenovanje ravnatelja/ice Osnovne škole Vjekoslava Paraća, Solin, objavljenom dana 22. veljače 2017. godine u dnevnom tisku „Slobodna Dalmacija“, na mrežnim stranicama i oglasnoj ploči Hrvatskog zavoda za zapošljavanje, oglasnoj ploči i web stranicama Škole proveo postupak za izbor i imenovanje ravnatelja/ice Škole sukladno odredbama Zakona o odgoju i obrazovanju u osnovnoj i srednjoj školi te odredbama Statuta škole.

U postupku izbora i imenovanja ravnatelja/ice Školski odbor Osnovne škole Vjekoslava Paraća, Solin zatražio je prethodnu suglasnost ministra znanosti i obrazovanja.

Suglasnost je zatražena dana 23. ožujka 2017. godine, a kako nije uskraćena u roku od 15 dana od dana zatražene suglasnosti, to se smatra da je suglasnost dana sukladno članku 127. stavku 5. Zakona o odgoju i obrazovanju u osnovnoj i srednjoj školi.

Slijedom navedenoga Školski odbor Osnovne škole Vjekoslava Paraća, Solin, na 2. sjednici održanoj dana 12. travnja 2017. godine donio je **Odluku o imenovanju Đure Baloevića ravnateljem Osnovne škole Vjekoslava Paraća, Solin**, KLASA:003-06/17-01/11, URBROJ:2180/01-08-08-17-5 na vrijeme od pet (5) godina, počevši sa danom 29. travnja 2017. godine.

U privitku Vam dostavljamo Odluku o imenovanju.

**Pouka o pravnom lijeku:**

Svaki kandidat prijavljen na natječaj za ravnatelja/icu škole ima pravo pregledati natječajnu dokumentaciju i podnijeti tužbu nadležnom sudu protiv Odluke o imenovanju ravnatelja škole, u roku od 15 dana od dana primitka ove obavijesti.

Tužba se podnosi općinskom sudu mjesno nadležnom prema sjedištu Osnovne škole Vjekoslava Paraća, Solin.

Predsjednik Školskog odbora:

Željko Jurin, prof.

Dostaviti:

* Đuro Baloević, ovdje
* Pismohrana, ovdje